CELEX: 62020CN0458
Language: et
Date: 2020-09-21 00:00:00
Title: Kohtuasi C-458/20 P: CA Consumer Finance’i 21. septembril 2020 esitatud apellatsioonkaebus Üldkohtu (teine koda laiendatud koosseisus) 8. juuli 2020. aasta otsuse peale kohtuasjas T-578/18: CA Consumer Finance versus EKP

14.12.2020   
            
            
               ET
            
            
               Euroopa Liidu Teataja
            
            
               C 433/28
            
         
      CA Consumer Finance’i 21. septembril 2020 esitatud apellatsioonkaebus Üldkohtu (teine koda laiendatud koosseisus) 8. juuli 2020. aasta otsuse peale kohtuasjas T-578/18: CA Consumer Finance versus EKP
      (Kohtuasi C-458/20 P)
      (2020/C 433/35)
      Kohtumenetluse keel: prantsuse
      
         Pooled
      
      
         Apellant: CA Consumer Finance (esindajad: advokaadid A. Champsaur ja A. Delors)
      
         Teine menetlusosaline: Euroopa Keskpank
      
         Apellandi nõuded
      
      
                  —
               
               
                  Tühistada Üldkohtu 8. juuli 2020. aasta otsuse kohtuasjas T-578/18: CA Consumer Finance vs. EKP resolutsiooni punkt 2, millega jäeti rahuldamata apellandi ülejäänud nõuded EKP 16. juuli 2018. aasta otsuse ECB/SSM/2018-FRCAG-77 tühistamiseks;
               
            
                  —
               
               
                  täielikult rahuldada nõuded, mille CA Consumer Finance esitas esimese astme menetluses Üldkohtus, ja
               
            
                  —
               
               
                  mõista kõik kohtukulud välja EKP-lt.
               
            
         Väited ja peamised argumendid
      
      Apellatsioonkaebuse kolmes väites leiab apellant, et:
      
                  (1)
               
               
                  Üldkohus rikkus õigusnormi ja põhjendamiskohustust, kuna Üldkohus ei vaadanud läbi väidet, mille kohaselt on otsusega ECB/SSM/2018-FRCAG-77 rikutud õiguskindluse põhimõtet, ning Üldkohus rikkus õiguskindluse põhimõtet, kuna Üldkohus leidis, et esineb Euroopa Parlamendi ja nõukogu 26. juuni 2013. aasta määruse (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta artikli 26 lõike 3 rikkumine, samas kui Üldkohus sõnaselgelt tunnistas, et see säte ei ole selge;
               
            
                  (2)
               
               
                  Üldkohus rikkus nõukogu 15. oktoobri 2013. aasta määruse (EL) 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga, artikli 18 lõiget 1 ning põhjendamiskohustust, kuna Üldkohus ei tõendanud apellandi hooletut tegutsemist;
               
            
                  (3)
               
               
                  Üldkohus rikkus õigusnormi ja põhjendamiskohustust, kuna Üldkohus ei vaadanud läbi väidet, mille kohaselt on otsusega ECB/SSM/2018-FRCAG-77 rikutud proportsionaalsuse ja võrdse kohtlemise põhimõtet, ning rikkus neid kahte põhimõtet, kuna Üldkohus leidis kaudselt, et sanktsioon on oma olemuselt põhjendatud.